## Lisa 1

## Hankelepingu 3-9/2307-.... - Muutumatu seisundiga lapse (RHL) proaktiivse toetamise andmete liikumine eelanalüüs tehniline kirjeldus

## Mõisted ja lühendid

|  |  |
| --- | --- |
| **Mõiste/Lühend** | **Kirjeldus** |
| Abi- ja toetusvajaduse hindamine | Ülevaatlik abi- ja toetusvajaduse tuvastamine, mis võimaldab teha õigustatuse otsuse sotsiaalhoolekande abimeetmete (toetus/teenus) kohta ning valida, millise abimeetme rakendamise ja millise spetsialisti abiga on võimalik inimese elukvaliteeti hoida või parandada; eesmärgiks ei ole detailselt tuvastada inimese tegevus- või osalusvõimet. |
| Ametnikurakendus  | Sotsiaalkindlustusameti (SKA) ametnikele mõeldud veebirakendus. |
| EHIS | Eesti hariduse infosüsteem. Riiklik register, mis koondab haridussüsteemi puudutavaid andmeid |
| RHL | Raskelt haige laps; muutumatu seisundi diagnoosiga, terviseseisundist tingitud püsiva toetusvajadusega laps |
| SKA | Sotsiaalkindlustusamet |
| SKAIS | Sotsiaalkaitse infosüsteem |
| SKAIS2 | Sotsiaalkaitse infosüsteem (hõlmab Ametnikurakendust ja Iseteenindust) |
| STAR, STAR2 | Sotsiaalteenuste ja -toetuste andmeregister |
| TIS | Tervise Infosüsteem. Keskne riiklik andmekogu, mille vahendusel saavad tervishoiuteenuste osutajad, näiteks arstid ja õed omavahel andmeid vahetada ning näha teiste arstide poolt patsiendi kohta saadetud terviseandmeid. |

## Ülevaade

20. aprillil 2021 toetas Vabariigi Valitsus koalitsioonileppes toodud erivajadusega laste tugisüsteemi uuendamise ettepanekuid. Sellega seoses käivitati erivajadustega laste tugisüsteemi reform (<https://www.sm.ee/et/erivajadusega-laste-tugisusteemi-reform-0>), mille esimene eesmärk on lihtsustada ja kiirendada abi kättesaadavust erivajadustega lastele. Praegu peab lapsevanem tegema lapsele toe saamiseks mitmeid taotlusi nii sotsiaal-, haridus- kui tervishoiuvaldkonnas ega pruugi abini õigeaegselt jõuda, sest info on killustunud eri valdkondade vahel. Erivajadustega laste kohta info kogumiseks ja säilitamiseks kasutusel olevad erinevad IT-süsteemid (patsiendiportaal, STAR, SKAIS, TIS, EHIS, perearstiabi, rehabilitatsioon) reeglina andmeid lapse kohta automaatselt ei edasta. Killustatud andmekogumine ja osapoolte puudulik infovahetus ei võimalda saada ülevaadet sihtgrupi vajadustest ja pakutud meetmete tulemuslikkusest ega toeta kiire ja tõhusa abi saamist. Hetkel kannab juhtumikorraldaja ja infovahendaja rolli lapsevanem. Seetõttu ei ole lapsele pakutav abi sageli õigeaegne, kohane ning kulutõhus, sest iga osapool alustab uuesti lapse vajaduste hindamisega.

Lahendusena on kavandatud sündmusteenuse loomine, mille käigus automatiseeritakse erivajadustega laste sihtgrupi põhine (diagnooside alusel) terviseinfo andmevahetus, võimaldatakse proaktiivse pakkumuse tegemine ja luuakse lapsevanema jaoks erivajadusega lapse teekonda kajastav töölaud sündmusteenuste platvormil.

Sotsiaalministeerium viis läbi analüüsi erivajadusega laste tugisüsteemi korraldusest, mille käigus tehti ettepanekud erivajadusega laste tugisüsteemi korrastamiseks. Läbiviidud analüüsi ja käivitatud reformi raames analüüsisid ministeeriumite-ülesed töörühmad teenusedisainiprojekti ettevalmistavas faasis erivajadusega laste tugisüsteemi kirjeldusi, milles selgitati teenuse kitsaskohad ja arenguvõimalused ning milles disainiti koostöös osapooltega terviklik, kasutajaid võimestav ja nende elukvaliteeti parandav teenusteekond

 (lisainfo: *„Muutumatu seisundi diagnoosi alusel lapse abivajaduse määramise ja tugiteenuste proaktiivse pakkumise analüüs*“ lõpparuanne).

Kavandatud sündmusteenuse loomisega edasiminekuks on vajalik kirjeldada muutumatu seisundiga lapse (RHL) lapsevanema tulevase töölaua isikustatud vaate loomiseks vajalikud andmevahetusteenused. Lisaks on tarvis kirjeldada elluviimiseks vajalikud arendustööd koos esialgsete mahuhinnangutega.

Paralleelselt on käimas andmevahetuse õiguslike aluste sätestamiseks Lastekaitseseaduse muutmine.

## Lepingu eesmärk

Lepingu eesmärgiks on teostada muutumatu seisundiga lapse (RHL) proaktiivne toetamise andmete liikumise detailanalüüs STAR ja SKAIS vahel ning välja selgitada edasised arendusvajadused ning anda töödele esialgsed mahuhinnangud.

## Tellitavad tööd

## 4.1. Järgnevalt kirjeldatakse hankelepingu alusel teostatavad tööd:

## Muutumatu seisundiga lapse (RHL) lapsevanema tulevase töölaua isikustatud vaate loomiseks vajalike andmevahetusteenuste analüüsimine lähtudes kavandatud sündmusteenuse äriliste eesmärkide kirjeldusest (<https://wiki.sm.ee/pages/viewpage.action?pageId=172590638> )

## Koostöös SKA, TEHIKu ja tellija STAR infosüsteemi arenduspartneriga läbi viidava analüüsi juhtimine ja tulemuste koondamine.

## Arendusskoobi täpsustamine - prioriseeritud tööde nimekirja (backlog) loomine koostöös SKA, TEHIKu ja tellija STAR infosüsteemi arenduspartneriga. Nimekiri peab olema kirjeldatud detailsusega, mille alusel on võimalik iga töö suurusjärku hinnata.

## Arendusskoobi teostusmahu hindamine - prioriseeritud tööde nimekirjas (backlogis) olevatele töödele esialgsete mahuhinnangute täpsustamine koostöös TEHIKu ja tellija STAR infosüsteemi arenduspartneriga.

## 4.2. Juhul, kui töö käigus selgub täiendavaid ärinõudeid või detaile, mille realiseerimine on küll vajalik, kuid ei mahu punktis 4.1 kirjeldatud skoopi, tehakse ühine taasesitamist võimaldavas vormis otsus (Tellija ja Täitja poolt) vastavalt töö mahule ja/või kriitilisuse astmele, kas täiendavat tööd teostatakse käesoleva või uue lepingu raames.

## Juhul, kui töö käigus selgub, et mõistlik on punktis 4.1 kirjeldatud skoobist midagi välja jätta, teeb selle otsuse taasesitamist võimaldavas vormis Tellija.

## 4.3. Hankelepingu mahu muutumine, st täiendavate tööde tellimine või skoobis kirjeldatud tööde teostamata jätmine, lepitakse Poolte vahel kokku hankelepingu muudatusega.

## Tööde teostamine

## Tööde teostamisel tuleb arvestada:

## Olemasoleva SKAIS2 andmebaasi struktuuriga;

## Olemasoleva SKAIS2 rakendusega ja arhitektuuri nõuetega, sh olemasolevate väliste liidestega;

## Loodud prototüüpidega SKAIS2 ametnikurakenduse ja iseteeninduse kohta;

## Raamlepingus kokku lepitud mittefunktsionaalsete nõuetega;

## Raamlepingus kokku lepitud dokumenteerimise nõuetega;

## Raamlepinguga kokku lepitud kodukorraga.

## Tulemid ja tööde teostamise tähtaeg

Punktis 4 välja toodud tööd antakse üle Confluence’i keskkonnas.

* Analüüsidokument, mis sisaldab:
	+ valdkonna põhimõistete kirjeldust;
	+ tänase olukorra kirjeldust ja hetkeolukorraga võrreldes lisanduvaid nõudeid ja vajadusi;
	+ kirjeldust millised on variandid SKAIS2-es proaktiivselt algatada puude raksuastme tuvastamise teenus;
	+ kirjeldust, kuidas ja milliseid andmeid on vaja SKAIS2-l STAR süsteemilt puude tuvastamise teenuse algatamiseks proaktiivselt;
	+ võimalikud andmekoosseisusid;
	+ andmevoogude diagrammid;
	+ äriliste tööprotsesside kirjeldusi ja eesmärke;
	+ ärireeglite ja -nõuete kirjeldust,
	+ ülevaadet arendusega seotud tehnilistest komponentidest ja asendatavatest SKAIS2 komponentide funktsionaalsustest,
	+ arendustest lähtuvaid muudatusi andmemudelis ja arhitektuurilises pildis,
	+ lahendustest lähtuvaid muudatusi süsteemi läbipaistvuse/jälgitavuse parandamiseks.
* Prioriseeritud tööde nimekiri (backlog) koos esialgsete mahuhinnangutega.

Prioriseeritud tööde nimekiri koos esialgsete mahuhinnangutega antakse üle hiljemalt **04.11.2024**.

Kõikide eelnevalt kirjeldatud tööde üleandmise **lõpptähtaeg on 31.12.2024.** Tööde üleandmisele järgneb Tellija poolne Tööde vastuvõtmisaeg mõistliku aja jooksul ja vajadusel Täitja poolne paranduste tegemine üle antud Töödes, kui ilmneb, et Tööd ei ole lõpptähtajaks teostatud nõuetekohaselt.